
[bookmark: TextBodyBegin]Evropski parlament,
–	ob upoštevanju končnega zaključnega računa Agencije Evropske unije za azil za proračunsko leto 2023,
–	ob upoštevanju letnega poročila Računskega sodišča o agencijah EU za proračunsko leto 2023 skupaj z odgovori agencij[footnoteRef:1], [1:  	UL C, C/2024/6332, 24.10.2024, ELI: http://data.europa.eu/eli/C/2024/6332/oj.] 

–	ob upoštevanju izjave o zanesljivosti[footnoteRef:2] računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2023 v skladu s členom 287 Pogodbe o delovanju Evropske unije pripravilo Računsko sodišče, [2:  	UL C, C/2024/6041, 10.10.2024, ELI: http://data.europa.eu/eli/C/2024/6041/oj.] 

–	ob upoštevanju priporočila Sveta z dne 17. februarja 2025 o podelitvi razrešnice agenciji glede izvrševanja proračuna za proračunsko leto 2023 (05755/2025 – C10‑0024/2025),
–	ob upoštevanju svojega sklepa z dne 7. maja 2025[footnoteRef:3] o odlogu sklepa o podelitvi razrešnice za proračunsko leto 2023 in odgovorov izvršne direktorice Agencije Evropske unije za azil, [3:  	UL L, 2025/1663, 8.10.2025, ELI: http://data.europa.eu/eli/dec/2025/1663/oj.] 

–	ob upoštevanju člena 319 Pogodbe o delovanju Evropske unije,
–	ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012[footnoteRef:4] in zlasti člena 70, [4:  	UL L 193, 30.7.2018, str. 1, ELI: http://data.europa.eu/eli/reg/2018/1046/oj.] 

–	ob upoštevanju Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije[footnoteRef:5] in zlasti člena 70, [5:  	UL L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	ob upoštevanju Uredbe (EU) št. 439/2010 Evropskega parlamenta in Sveta z dne 19. maja 2010 o ustanovitvi Evropskega azilnega podpornega urada[footnoteRef:6] in zlasti člena 36, [6:  	UL L 132, 29.5.2010, str. 11, ELI: http://data.europa.eu/eli/reg/2010/439/oj.] 

–	ob upoštevanju Uredbe (EU) 2021/2303 Evropskega parlamenta in Sveta z dne 15. decembra 2021 o Agenciji Evropske unije za azil in razveljavitvi Uredbe (EU) št. 439/2010[footnoteRef:7] in zlasti člena 55, [7:  	UL L 468, 30.12.2021, str. 1, ELI: http://data.europa.eu/eli/reg/2021/2303/oj.] 

–	ob upoštevanju Delegirane uredbe Komisije (EU) 2019/715 z dne 18. decembra 2018 o okvirni finančni uredbi za organe, ustanovljene na podlagi PDEU in Pogodbe Euratom, iz člena 70 Uredbe (EU, Euratom) 2018/1046 Evropskega parlamenta in Sveta[footnoteRef:8] in zlasti člena 105, [8:  	UL L 122, 10.5.2019, str. 1, ELI: http://data.europa.eu/eli/reg_del/2019/715/oj.] 

–	ob upoštevanju člena 102 in Priloge V Poslovnika,
–	ob upoštevanju drugega poročila Odbora za proračunski nadzor (A10‑0169/2025),
1.	podeli razrešnico izvršni direktorici Agencije Evropske unije za azil glede izvrševanja proračuna agencije za proračunsko leto 2023;
2.	navaja svoje pripombe v spodnji resoluciji;
3.	naroči svoji predsednici, naj ta sklep in resolucijo, ki je del sklepa, posreduje izvršni direktorici Agencije Evropske unije za azil, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

2. Sklep Evropskega parlamenta z dne 22. oktobra 2025 o zaključnem računu Agencije Evropske unije za azil za proračunsko leto 2023 (2024/2030(DEC))
Evropski parlament,
–	ob upoštevanju končnega zaključnega računa Agencije Evropske unije za azil za proračunsko leto 2023,
–	ob upoštevanju letnega poročila Računskega sodišča o agencijah EU za proračunsko leto 2023 skupaj z odgovori agencij[footnoteRef:9], [9:  	UL C, C/2024/6332, 24.10.2024, ELI: http://data.europa.eu/eli/C/2024/6332/oj.] 

–	ob upoštevanju izjave o zanesljivosti[footnoteRef:10] računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2023 v skladu s členom 287 Pogodbe o delovanju Evropske unije pripravilo Računsko sodišče, [10:  	UL C, C/2024/6041, 10.10.2024, ELI: http://data.europa.eu/eli/C/2024/6041/oj.] 

–	ob upoštevanju priporočila Sveta z dne 17. februarja 2025 o podelitvi razrešnice agenciji glede izvrševanja proračuna za proračunsko leto 2023 (05755/2025 – C10‑0024/2025),
–	ob upoštevanju svojega sklepa z dne 7. maja 2025[footnoteRef:11] o odlogu sklepa o podelitvi razrešnice za proračunsko leto 2023 in odgovorov izvršne direktorice Agencije Evropske unije za azil, [11:  	UL L, 2025/1663, 8.10.2025, ELI: http://data.europa.eu/eli/dec/2025/1663/oj.] 

–	ob upoštevanju člena 319 Pogodbe o delovanju Evropske unije,
–	ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012[footnoteRef:12] in zlasti člena 70, [12:  	UL L 193, 30.7.2018, str. 1, ELI: http://data.europa.eu/eli/reg/2018/1046/oj.] 

–	ob upoštevanju Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije[footnoteRef:13] in zlasti člena 70, [13:  	UL L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	ob upoštevanju Uredbe (EU) št. 439/2010 Evropskega parlamenta in Sveta z dne 19. maja 2010 o ustanovitvi Evropskega azilnega podpornega urada[footnoteRef:14] in zlasti člena 36, [14:  	UL L 132, 29.5.2010, str. 11, ELI: http://data.europa.eu/eli/reg/2010/439/oj.] 

–	ob upoštevanju Uredbe (EU) 2021/2303 Evropskega parlamenta in Sveta z dne 15. decembra 2021 o Agenciji Evropske unije za azil in razveljavitvi Uredbe (EU) št. 439/2010[footnoteRef:15] in zlasti člena 55, [15:  	UL L 468, 30.12.2021, str. 1, ELI: http://data.europa.eu/eli/reg/2021/2303/oj.] 

–	ob upoštevanju Delegirane uredbe Komisije (EU) 2019/715 z dne 18. decembra 2018 o okvirni finančni uredbi za organe, ustanovljene na podlagi PDEU in Pogodbe Euratom, iz člena 70 Uredbe (EU, Euratom) 2018/1046 Evropskega parlamenta in Sveta[footnoteRef:16] in zlasti člena 105, [16:  	UL L 122, 10.5.2019, str. 1, ELI: http://data.europa.eu/eli/reg_del/2019/715/oj.] 

–	ob upoštevanju člena 102 in Priloge V Poslovnika,
–	ob upoštevanju drugega poročila Odbora za proračunski nadzor (A10‑0169/2025),
1.	odobri zaključni račun Agencije Evropske unije za azil za proračunsko leto 2023;
2.	naroči svoji predsednici, naj ta sklep posreduje izvršni direktorici Agencije Evropske unije za azil, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

3. Resolucija Evropskega parlamenta z dne 22. oktobra 2025 s pripombami, ki so del sklepov o razrešnici glede izvrševanja proračuna agencij Evropske unije za proračunsko leto 2023 (2024/2030(DEC))
Evropski parlament,
–	ob upoštevanju sklepa o razrešnici glede izvrševanja proračuna Agencije Evropske unije za azil za proračunsko leto 2023,
–	ob upoštevanju člena 102 in Priloge V Poslovnika,
–	ob upoštevanju, da so delovanje skupnega evropskega azilnega sistema, spoštovanje ter pravilno izvajanje in izvrševanje pravil ter vzdržna in ustrezna finančna podpora Agencije Evropske unije za azil bistvenega pomena za zagotovitev sistema deljene odgovornosti in solidarnosti med državami članicami Evropske unije,
–	ob upoštevanju končnega poročila urada OLAF (OC-2022-0717) o Agenciji Evropske unije za azil, ki je bilo dokončano oktobra 2024, marca 2025 pa je bilo na voljo članom Odbora za proračunski nadzor,
–	ob upoštevanju pisem, ki sta ju marca 2025 oziroma julija 2025 poslali predsednica upravnega odbora Agencije Evropske unije za azil in izvršna direktorica Agencije Evropske unije za azil,
– 	ob upoštevanju izmenjave mnenj s predstavniki urada OLAF, Agencije Evropske unije za azil in GD Home 15. julija 2025,
–	ob upoštevanju drugega poročila Odbora za proračunski nadzor (A10-0169/2025),
A.	ker morajo vse decentralizirane agencije Unije poslovati pregledno in biti v celoti odgovorne državljanom Unije za porabo sredstev, ki so jim bila zaupana kot organom Unije;
B.	ker ima Agencija Evropske unije za azil kot organ Unije z veliko odgovornostjo in viri ustrezno dolžnost delovati z najvišjimi standardi preglednosti, odgovornosti in zglednega ravnanja, s čimer zagotavlja zaupanje državljanov in institucij Unije;
C.	ker je vloga Parlamenta v postopku razrešnice za izvrševanje proračuna opredeljena v Pogodbi o delovanju Evropske unije (PDEU), finančni uredbi in okvirni finančni uredbi;
D.	ker mora urad OLAF kot organ Unije za boj proti goljufijam Evropskemu parlamentu zagotoviti pravočasen in ustrezen dostop do svojih ugotovitev, da bi omogočili učinkovit nadzor v zvezi z razrešnico;
1.	opozarja na vlogo Parlamenta v postopku razrešnice, kot jo določajo PDEU, finančna uredba in njegov poslovnik;
2.	opozarja, da je Parlament 7. maja 2025 sklenil odložiti sklep o podelitvi razrešnice Agenciji Evropske unije za azil (v nadaljnjem besedilu: agencija) za leto 2023;
3.	poudarja izjemen pomen odgovornega in preglednega ravnanja pri izvrševanju proračuna Unije; vztraja, da vsako nespoštovanje teh načel resno spodkopava zaupanje javnosti;
Rezultat preiskave Evropskega urada za boj proti goljufijam (OLAF)
4.	ugotavlja, da je urad OLAF marca 2025 dal na voljo anonimizirano različico svojega končnega poročila o preiskavi članom Odbora za proračunski nadzor, Odboru za državljanske svoboščine, pravosodje in notranje zadeve pa julija 2025; obžaluje zamudo pri dostopu do preiskave, ki je bil omogočen šele marca, čeprav je poročevalec zanj zaprosil decembra 2024, urad OLAF pa je v odgovoru navedel ugovore upravnega odbora Agencije Evropske unije za azil; vztraja, da je bilo treba članom odbora CONT prej omogočiti dostop do poročila, da bi zagotovili ustrezno izvajanje njihovega mandata;
5.	se zaveda, da se preiskave urada OLAF izvajajo neprekinjeno v obdobju, ki mora biti sorazmerno z okoliščinami in zapletenostjo zadeve; je zaskrbljen zaradi trajanja preiskav urada OLAF, saj to spodkopava zmožnost organa za podelitev razrešnice, da bi učinkovito obravnaval ugotovitve iz teh preiskav; vztraja, da imajo pravočasne preiskave ključno vlogo pri ohranjanju učinkovitega nadzora Parlamenta; poziva urad OLAF, naj pregleda in pospeši postopek dokončanja in izmenjave preiskav z organom za podelitev razrešnice; poudarja, da te zamude ogrožajo zmožnost članov odbora CONT, da učinkovito izvajajo svoj nadzorni mandat, in poziva k ukrepom za zagotovitev hitrega dostopa do poročil o preiskavah v prihodnje;
6.	poudarja, da mora zaščita proračuna Unije ostati temeljna vrednota dobrega finančnega upravljanja, ki jo morajo spoštovati vse institucije Unije, vključno z agencijami in decentraliziranimi organi, ki morajo biti jasen zgled odgovornosti in preglednosti pri uporabi evropskih javnih sredstev; ponovno poudarja, da je treba okrepiti usklajevanje in sodelovanje v institucionalnem okviru za boj proti goljufijam, zlasti za obravnavanje potrebe po hitrejših in učinkovitejših preiskavah urada OLAF, s čimer bi ta prizadevanja uskladili s širšim ciljem zaščite financ Unije;
7.	poziva agencijo in OLAF, naj zaradi preglednosti in zaupanja da javnosti na voljo anonimizirani povzetek poročila urada OLAF, kolikor je to pravno mogoče;
8.	ugotavlja, da je urad OLAF po preiskavi izdal disciplinska in upravna priporočila;
9.	ugotavlja, da se je upravni odbor v zvezi z disciplinskimi priporočili – kot nadaljnje ukrepanje – odločil, da ne bo začel disciplinskega postopka, ter je namesto tega izdal pisna priporočila z opozorilom, izvršno direktorico pa je zaprosil, da predlaga konkretne popravne ukrepe in časovnico za njihovo čimprejšnjo izvedbo; potrjuje, da je izvršna direktorica v skladu s to zahtevo upravnemu odboru predložila naslednje dokumente, ki vključujejo:
–	priporočila upravnega odbora;
–	trenutno stanje v agenciji, kar zadeva vsako priporočilo, in
–	dodatne popravne ukrepe, ki se izvedejo z vključitvijo začasnega časovnega okvira za njihovo izvedbo; poziva upravni odbor, naj ukrepa na podlagi priporočil in organu za podelitev razrešnice poroča o njihovi celoviti in pravočasni izvedbi;
10.	obžaluje, da se je upravni odbor po intenzivnih razpravah odločil, da ne bo izvajal disciplinskih priporočil urada OLAF, vključno z uvedbo disciplinskih postopkov proti izvršnemu direktorju agencije ali drugemu osebju v agenciji, kljub pomembnim ugotovitvam urada OLAF, ki se zdijo sistematične in spodkopavajo zaupanje v vodstvo agencije; poudarja, da ta odločitev odpira vprašanja o zavezanosti odbora odgovornosti v skladu z institucionalnimi pričakovanji, in priznava, da se je odbor po pregledu izpostavljenih vprašanj namerno odločil, da priporočil ne bo izvajal; poudarja, da bo Parlament še naprej posebno pozoren na sprejete popravne ukrepe; pričakuje, da bo agencija pokazala zgledno nadaljnje ukrepanje, visoke standarde, jasno odgovornost za izvajanje popravnih ukrepov ter polno odgovornost; poziva agencijo, naj zagotovi pregledno poročanje Parlamentu in med drugim zapisnike razprav upravnega odbora posreduje Evropskemu parlamentu, da se okrepi parlamentarni nadzor;
11.	ugotavlja, da je izvršna direktorica pripravila izjavo z vizijo o vodenju pri izvajanju sprememb v agenciji EUAA, v kateri so popravni ukrepi, ki so že izvedeni, in popravni ukrepi, ki jih je še treba izvesti; zahteva, naj agencija obvesti organ za podelitev razrešnice o izvedenih popravnih ukrepih in popravnih ukrepih, ki jih je treba še izvesti, skupaj z roki za njihovo dokončanje;
12.	izraža zaskrbljenost, da so upravna priporočila obravnavala prakso, po kateri so uslužbence ocenjevali vodje sektorjev, ne pa vodje oddelkov, ter pomanjkljivosti pri obvladovanju nasprotij interesov v agenciji;
13.	pozdravlja, da bodo od leta 2025 vodje enot ocenjevali uslužbence, kot je predvideno v veljavnih pravilih;
14.	močno obžaluje slabosti pri obvladovanju nasprotij interesov v agenciji, zlasti glede tega, kako upravni odbor obravnava pritožbe zoper odločitve izvršne direktorice; vztraja, da takšne prakse spodkopavajo integriteto in verodostojnost agencije; poziva agencijo, naj organ za podelitev razrešnice obvesti o popravnih ukrepih in uvedenih organizacijskih spremembah; poudarja, da bo sprejemljiv le trden in zgleden okvir za obvladovanje navzkrižja interesov;
15.	ugotavlja, da sta upravni odbor in izvršna direktorica priznala, da gre za resne obtožbe in izpostavljene težave; vendar priznava, da je izvršni direktor izrazil dvom in se skliceval na izredno delovno obremenitev med krizami, ki je ni mogoče uporabiti kot utemeljitev za zavrnitev ugotovitev; meni, da morajo priznanje spremljati odločni korektivni ukrepi, pravočasno izvajanje in popolna odgovornost organu za podelitev razrešnice;
16.	je zaskrbljen, ker se kršitve pri upravljanju ponavljajo, kar vključuje nezmožnost upravnega odbora, da bi izvajal pravočasen in učinkovit nadzor; z obžalovanjem ugotavlja, da bi bilo mogoče več nepravilnosti preprečiti z boljšimi notranjimi kontrolami in proaktivnim delovanjem upravnega odbora; vztraja, da je treba ta institucionalni neuspeh obravnavati strukturno in ne le postopkovno;
17.	obžaluje težave zaradi slabega upravljanja, zlasti na področju človeških virov, kjer je prihajalo do resnih nepravilnosti, zlasti v postopkih imenovanja in izbora, s kršitvami Kadrovskih predpisov za uradnike in pogojev za zaposlitev drugih uslužbencev; se zaveda, da se je agencija v obdobju 2019–2022 soočala z zahtevnimi okoliščinami, kot so pandemija covida-19, aktivacija Direktive o začasni zaščiti oziroma začetek veljavnosti uredbe o agenciji[footnoteRef:17], s katero je dobila nov mandat, pristojnosti in odgovornosti; vendar zavrača vsak poskus, da bi s sklicevanjem na takšne okoliščine upravičili nespoštovanje zavezujoče zakonodaje; poziva agencijo, naj svoje postopke zaposlovanja v celoti uskladi z veljavnimi pravili, in vztraja, da je treba sprejeti stroge, pregledne in na dosežkih temelječe postopke, ki jih bodo spremljale izvedljive smernice in bodo pod strogim nadzorom organa za podelitev razrešnice; [17:  	Uredba (EU) 2021/2303 Evropskega parlamenta in Sveta z dne 15. decembra 2021 o Agenciji Evropske unije za azil in razveljavitvi Uredbe (EU) št. 439/2010 (UL L 468, 30.12.2021, str. 1, ELI: http://data.europa.eu/eli/reg/2021/2303/oj).] 

18.	pozdravlja, da se je januarja 2023 prenehala praksa imenovanja začasnih vodstvenih delavcev;
19.	opozarja, da je ena od glavnih nalog upravnega odbora skrb za splošne usmeritve dejavnosti agencije in zagotavljanje, da agencija učinkovito izpolnjuje svoj mandat; meni, da mora biti upravni odbor – da bi podajal splošne usmeritve – seznanjen z zakonodajo, ki se uporablja za agencijo, in o njej ustrezno obveščen, to pa velja tudi za ključne spremembe pri upravljanju agencije; obžaluje sporočene pomanjkljivosti v zvezi s tem in poziva agencijo, naj zagotovi učinkovite, sistematične in pregledne postopke v komunikaciji z upravnim odborom;
20.	poziva Evropsko komisijo, ki ima dva sedeža v upravnem odboru, naj druge člane odbora dejavno podpira in jim pomaga pri razumevanju pravil, ki se uporabljajo za agencijo, ter naj v okviru širših prizadevanj za preprečevanje opredeli in razširja izkušnje, pridobljene v tem konkretnem primeru;; poziva agencijo, naj organu za podelitev razrešnice poroča o ukrepih, ki jih je sprejela za izboljšanje komuniciranja z upravnim odborom;
21.	pozdravlja predlog, ki ga je Komisija podala med izmenjavo mnenj o možnosti, da bi decentralizirane agencije uporabljale skupne službe na nekaterih horizontalnih področjih, saj bi to pripomoglo k boljšemu upravljanju postopkov in pomenilo učinkovitejšo uporabo virov; spodbuja Komisijo, naj preuči to možnost in v zvezi s tem predlaga konkretne ukrepe;
22.	poziva agencijo, naj vzpostavi neodvisno notranjo funkcijo za etiko, in poudarja pomen strogih pravil o zaščiti prijaviteljev nepravilnosti v skladu z Direktivo (EU) 2019/1937; poudarja, da morajo biti notranji kanali za prijavljanje zaupni in verodostojni ter da se morajo zaposlenim na vseh ravneh zdeti zanesljivi;
23.	poudarja, da se je preiskava urada OLAF zaključila šele leta 2024, čeprav nekateri dogodki segajo v leti 2021 in 2022 oziroma še bolj nazaj v preteklost; poudarja, da še ne more biti zaključeno, da so bile te težave v celoti odpravljene; poudarja, da organ za podelitev razrešnice ohranja polno pravico do izvajanja svojih nadzornih pristojnosti, dokler se razmere v celoti ne popravijo in pojasnijo; poziva izvršno direktorico in upravni odbor, naj prepoznata in obravnavata vse strukturne pomanjkljivosti pri upravljanju človeških virov agencije in v nadzornih funkcijah upravnega odbora ter sprejmeta učinkovite ukrepe, da bi preprečila ponovitev podobnih težav, prav tako si pridržuje pravico, da prihodnje odločitve o razrešnici, zadrži ali pogojuje, če agencija ne bo izvedla popolne strukturne reforme;
24.	z zaskrbljenostjo ugotavlja, da je stopnja fluktuacije zaposlenih izjemno visoka, kot je navedeno v poročilu urada OLAF, ne da bi vodstvo lahko podalo zadovoljivo razlago; poziva izvršnega direktorja in upravni odbor, zlasti predstavnike Komisije v njem, naj uvedejo sistematične razgovore o prekinitvi dela z vsemi uslužbenci, ki prekinejo delovno razmerje, izčrpno dokumentirajo ugotovitve ter organu za podelitev razrešnice poročajo o rezultatih in napredku, doseženem v zvezi s tem v okviru postopka razrešnice za leto 2024;
25.	izreka pohvalo osebju agencije, ker kljub zahtevnim okoliščinam svoje naloge opravlja predano in zavzeto; meni, da je bistveno spodbujati pozitivno delovno okolje s promocijo dobrih praks na ravni človeških virov in nagrajevanjem uspešnosti na podlagi dosežkov; poziva upravni odbor in izvršno direktorico, naj poskrbita, da bo delovno okolje v agenciji varno in podporno ter da bo spodbujalo odprte komunikacije in posameznikom omogočalo, da spregovorijo brez strahu pred povračilnimi ukrepi; poziva agencijo, naj poskrbi za resno in temeljito preiskavo vseh prijav o kršitvah poklicnih pravil ter sprejme ustrezne nadaljnje ukrepe za ohranitev integritete in zaupanja v organizaciji;
°
°	°
26.	sporoča, da so druge ugotovitve zbrane v resoluciji z dne 7. maja 2025[footnoteRef:18] s pripombami, ki so del sklepov o razrešnici glede izvrševanja proračuna agencij Evropske unije. [18:  	UL L, 2025/1681, 8.10.2025, ELI: http://data.europa.eu/eli/res/2025/1681/oj.] 

